Cel mai bine plătită prostituată din SUA: „Când văd terminaţia «escu» la finalul unui nume, ştiu că e român şi că voi avea parte de sex sălbatic“

Zeci de publicaţii din Marea Britanie şi Australia au scris despre Alice Little. Tânăra s-a mutat la cinci ani din Dublin în America. Recunoaşte că munca ei este ”degradantă, grea, însă e cea mai buna decizie pe care a luat-o vreodată”. Alice Little spune că jobul său este cel al unui psiholog, consilier marital şi expert în sex, ”toate într-unul”.

Chiar dacă este plătită foarte bine pentru serviciile prestate, Alice precizează că are şi cheltuieli pe măsură. Tânăra dă peste 2.000 de dolari lunar pe prezervative şi lubrifiant şi lasă mulţi bani şi în saloanele de înfrumuseţare sau la sala de forţă. Alice Little lucrează la bordel între 12 şi 14 ore pe zi, timp de cinci zile pe săptămână. Pentru publicaţiile care au intervievat-o până acum, Alice a declarat că are studii universitare, că e escorta sexuală care câştigă cel mai bine din SUA şi că în doi ani a făcut peste un milion de dolari. Alice lucrează ca escortă în statul american Nevada, acolo unde prostituţia este legală.

„Adevărul“: De ce ai ales să lucrezi în industria sexului?

Alice Little: Toţi oamenii care mă cunosc şi care descoperă că am facultate şi că nu am niciunul dintre stereotipurile profesiei mele mă întreabă acelaşi lucru, de ce am ales să devin lucrătoare sexuală. Fără a face o exegeză completă asupra fiecărei decizii ce m-a dus aici, îţi voi spune câteva detalii esenţiale legat de alegerea mea. Prima mea relaţie a fost cu o altă femeie şi, la scurt timp după aceea, am realizat că e foarte uşor pentru mine să dezvolt sentimente pentru mai multe persoane în acelaşi timp. După mai mult timp, am învăţat puţin mai mult despre paradigmele relaţiilor. Totul a culminat cu lectura unei lucrări intitulate «Sex at Dawn», scrisă de Christopher Ryan, o carte ce analizează originile preistorice ale sexualităţii umane şi relaţiilor. Şi după această lectură am realizat că, dintr-o perspectivă neurobiologică, biologia evoluţionară dictează că oamenii nu sunt monogami. Atunci am realizat că sunt în mod natural o persoană poliamoroasă şi că nu trebuie să îmi fie ruşine că sunt capabilă să iubesc mai multe persoane în acelaşi timp.

Cum ţi-a schimbat acest job viaţa?

Munca sexuală mi-a permis să mă conectez cu oameni din toate straturile sociale ale vieţii şi din toate colţurile Globului. Viaţa mea a fost îmbogăţită de către cei care care m-am conectat prin munca sexuală şi îmi place să cred, la rândul meu, că şi eu le-am schimbat vieţile în bine.

Bordelurile sunt legale în statul Nevada. Dar deşi prostituţia este cea mai veche meseria, sunt încă foarte puţine ţări în care prostituţia a fost legalizată. Care crezi tu că sunt posibilităţile unui legalizări a prostituţiei la scară globală în următoarele decenii?

La nivel global, atitudinile au devenit constant mai progresive. De la drepturile LGBT până la legalizarea marijuanei, am continuat să facem progrese în acest secol XXI. Mă aştept cu siguranţă să văd prostituţia legalizată la nivel global în următoarele decenii.

”Suferim global de lipsa intimităţii”

De ce crezi că sunt încă autorităţile foarte reticente cu privire la legalizarea prostituţiei?

Sexul, de-a lungul istoriei, a fost mereu tabu. Lucrătoarele sexuale sunt reprezentarea fizică a acelei insecurităţi sexuale istorice. Ca femei încrezătoare din punct de vedere sexual, reprezentăm o ameninţare pentru valorile tradiţionale la care multe ţări încă ţin mult.

Ai spus într-un interviu: ”Sexul este asumat, e ceva deja convenit. Ceea ce vând eu cu adevărat este intimitatea”. De ce crezi că le lipseşte multor oameni intimitatea autentică?

La ora actuală suntem înconjuraţi de tehnologie şi suferim de lipsa intimităţii personale şi a apropierii. Eşuăm de la nivelul de bază să interacţionăm cu cei din jurul nostru şi, drept consecinţă, suferim global de lipsa intimităţii. Iar asta este valabil în special pentru intimitatea autentică.

Care este fantezia ta sexuală preferată cu o femeie şi care e fantezia preferată cu un bărbat?

Personal, satisfacţia mea vine dacă îi produc plăcere partenerului. Indiferent că este femeie sau bărbat, fantezia mea rămâne aceeaşi, să fiu creatoarea unei plăceri adevărate pentru celălalt.

De ce crezi că ”e mai ieftin să mergi la prostituate în mod neregulat decât să te căsătoreşti”?

Să mergi la o lucrătoare sexuală este ceva perfect sănătos şi un mod valid de a îţi îndeplini nevoia de sex. Mulţi angajaţi au un program de lucru foarte agitat şi încărcat, care îi face incapabili să aibă o relaţie corespunzătoare. Iar discuţia nu este despre ”mai ieftin” sau ”mai scump”, ci mai degrabă despre satisfacerea nevoii de sex şi intimitate, în condiţiile în care ai o carieră profesională foarte încărcată. Cei care înţeleg adevărata valoare a acestei conexiuni nu se preocupă de costuri.

”Mărimea nu contează deloc. Este unul dintre cele mai nefericite mituri sexuale contemporane”

Contează mărimea?

Absolut deloc. Este unul dintre cele mai nefericite mituri sexuale contemporane.

De ce crezi că societatea noastră încă nu e deschisă cum ar trebui atunci când se vorbeşte despre sex?

Sexul în epoca modernă este văzut ca ceva mai degrabă privat decât public. Şi tocmai de aceea conversaţia despre sex este una despre care societatea crede că cel mai bine se păstrează în spatele uşilor închise. Societatea ar trebui să treacă printr-o transformare radicală legată de cum vede sexul înainte ca vorbitul public despre sex să devină acceptabil în societate.

Care sunt cele mai bune sfaturi pe care le poţi da cuplurilor pentru a îşi îmbunătăţi abilităţile de comunicare sexuală în dormitor?

Ai încredere în partenerul tău spunându-i adevărul. Dacă vrei sincer ceva sexual, o anumită poziţie sau fantezie, nu te teme să o spui! Şi asta pentru că este persoana pe care o iubeşti şi ar adora să aibă grijă de tine în dormitor. Dacă eşti sincer cu partenerul tău, îi permiţi să îşi îmbunătăţească performanţele sexuale ca şi abilităţile de comunicare. Astfel, rezultatul final va fi o relaţie mai puternică şi mai fericită pentru ambele părţi!

”Ori de câte ori văd terminaţia ”escu” la finalul unui nume, ştiu că e român şi voi avea parte de o partidă de sex sălbatică! ”

Ai avut clienţi din România?

Am avut clienţi din România şi pot spune că sunt printre cei mai buni la pat! Ori de câte ori văd terminaţia ”escu” la finalul unui nume, ştiu că e român şi voi avea parte de o partidă de sex sălbatică!

Ai avut politicieni sau jurnalişti printre clienţi?

Am avut o gamă largă de profesionişti în calitate de clienţi intimi şi companioni ai mei, de la doctori şi profesori până la politicieni.

Ai câştigat legal din prostituţie aproximativ un milion de dolari până acum. Cum ţi-ai investit banii?

Pentru moment, mă focalizez ca investiţii pe domeniul imobiliar şi am în plan să îmi diversific portofoliul cu grijă.